
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 9Pu/7/2025 3825205489 08. 01. 2026 JUDr. Beata Gešvantnerová ECLI:SK:OSPD:2026:3825205489.5
Uznesenie Okresný súd Prievidza vo veci vyslovenia prípustnosti použitia obmedzovacích prostriedkov v zdravotníckom zariadení u umiestnenej: A. B., nar. XX.XX.XXXX, bytom C. XX/X, XXX XX B., v konaní zast. procesným opatrovníkom C. B., nar. XX.XX.XXXX, bytom C. XXX/XX, XXX XX B., takto rozhodol: Súd konanie z a s t a v u j e . odôvodnenie: 1. Psychiatrické oddelenie Nemocnice s poliklinikou Prievidza so sídlom v Bojniciach (ďalej len "ústav") oznámilo e-mailom dňa 31.10.2025 súdu, že dňa 30.10.2025 o 21:35 hod. bol voči pacientke A. B., nar. XX.XX.XXXX použitý obmedzovací prostriedok. 2. Podľa § 23 ods. 2 Civilného mimosporového poriadku (ďalej len „CMP“), ak tento zákon neustanovuje inak, možno začať konanie aj bez návrhu. O začatí konania bez návrhu súd vydá uznesenie. 3. Podľa § 253 ods. 1 CMP zdravotnícke zariadenie, v ktorom je osoba umiestnená z dôvodov uvedených v osobitnom predpise (ďalej len „umiestnený“), je povinné oznámiť súdu do 24 hodín prevzatie umiestneného bez jeho informovaného súhlasu. Oznamovaciu povinnosť má zdravotnícke zariadenie aj vtedy, ak umiestnený svoj informovaný súhlas odvolá, a to do 24 hodín od odvolania informovaného súhlasu. 4. Podľa § 253 ods. 2 CMP, ak je umiestnený, ktorý bol prijatý do zdravotníckeho zariadenia s informovaným súhlasom, obmedzený vo voľnom pohybe alebo styku s vonkajším svetom, je toto zdravotnícke zariadenie povinné urobiť oznámenie podľa odseku 1 do 24 hodín od takého obmedzenia. 5. Podľa § 254 ods. 2 CMP súd začne konanie bez návrhu na základe oznámenia zdravotníckeho zariadenia podľa § 253, ak sa konanie nezačalo už skôr na návrh. 6. S poukazom na ustanovenie § 23 ods. 2 CMP, začal súd bez návrhu konanie o vyslovenie prípustnosti obmedzenia vo voľnom pohybe a styku s vonkajším svetom u A. B., nar. XX.XX.XXXX, v zdravotníckom zariadení. 7. Okresný súd Prievidza uznesením č.k. 9Pu/7/2025-10 zo dňa 04.11.2025 vyslovil, že obmedzenie vo voľnom pohybe a styku s vonkajším svetom použitím obmedzovacieho prostriedku vo forme mechanického obmedzenia - použitie popruhov u A. B., nar. XX.XX.XXXX, v ústave zdravotníckej starostlivosti - Psychiatrické oddelenie NsP Prievidza so sídlom v Bojniciach odo dňa 30.10.2025 od 21.35 hod. do 3.11.2025 14.45 hod. bolo dôvodné. Uznesenie nadobudlo právoplatnosť dňa 21.11.2025. 8. Psychiatrické oddelenie Nemocnice s poliklinikou Prievidza, so sídlom v Bojniciach doručilo súdu emailom, dňa 07.01.2026 fotokópiu „Oznámenia zdravotníckeho zariadenia o použití obmedzovacieho
prostriedku“. Z oznámenia vyplýva, že použitie obmedzovacieho prostriedku u A. B., nar. XX.XX.XXXX, v ústave zdravotníckej starostlivosti - Psychiatrické oddelenie NsP Prievidza, so sídlom v Bojniciach, trvalo od dňa 30.10.2025 od 21.35 hod. do 3.11.2025 do 14.45 hod.. 9. V zmysle § 264 CMP, zdravotnícke zariadenie je vždy oprávnené umiestneného prepustiť, a to aj keď súd rozhodol, že prevzatie do zdravotníckeho zariadenia bolo prípustné. 10. Vzhľadom na vyššie uvedené, nie je potrebné viesť konanie o vyslovenie prípustnosti obmedzenia vo voľnom pohybe a styku s vonkajším svetom, a z toho dôvodu súd začaté konanie uznesením zastavil. Poučenie: Proti tomuto uzneseniu je prípustné odvolanie (§ 355 ods. 2 CSP v spojení s § 59 ods. 1 CMP) v lehote 15 dní odo dňa jeho doručenia v troch vyhotoveniach na súde, proti rozhodnutiu ktorého smeruje. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

